
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 153 

6 Σεπτεμβρίου 2010 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

86. Καθιέρωση της 5ης Οκτωβρίου, εορτής της μνή¬ 

μης της Οσιας Μεθοδίας, ως ημέρας αργίας για 
τη νήσο Κίμωλο. 1 

87. Καθιέρωση της επετείου του Ολοκαυτώματος της 

5ης Ιουνίου 1944, ως δημόσιας εορτής τοπικής ση¬ 
μασίας για τους Αγίους Αναργύρους (Ζούπενα) Δή¬ 
μου Θεραπνών Νομού Λακωνίας. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 86 
Καθιέρωση της 5ης Οκτωβρίου, εορτής της μνήμης της 
Οσιας Μεθοδίας, ως ημέρας αργίας για τη νήσο Κί¬ 
μωλο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. της παραγράφου 10 του άρθρου 35 του Ν. 3274/2004 
«Οργάνωση και λειτουργία των Οργανισμών Τοπικής 
Αυτοδιοίκησης πρώτου και δεύτερου βαθμού» (Α 195), 

β. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.Δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α 98). 

2. Την αριθ. 383/18.1.2010 κοινή απόφαση του Πρωθυ¬ 
πουργού και του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Καθορισμός αρμοδι¬ 
οτήτων των Υφυπουργών Εσωτερικών, Αποκέντρωσης 
και Ηλεκτρονικής Διακυβέρνησης Θεοδώρας Τζάκρη και 
Γεωργίου Ντόλιου» (Β 29 και διόρθωση Β 60). 

3. Την αριθ.2672/3.12.2009 κοινή απόφαση του Πρωθυ¬ 
πουργού και του Υπουργού Οικονομικών «Καθορισμός 
αρμοδιοτήτων του Υφυπουργού Οικονομικών Φίλιππου 
Σαχινίδη» (Β 2408), όπως ισχύει. 

4. Το γεγονός ότι από τις διατάξεις του παρόντος δια¬ 
τάγματος, προκαλείται επί του τακτικού προϋπολογισμού 


και επί των προϋπολογισμών της Κοινότητας Κιμώλου και 
των λοιπών ν.π.δ.δ. και ν.π.ι.δ., που επιχορηγούνται από 
τον κρατικό προϋπολογισμό, ενδεχόμενη ετήσια δαπάνη, 
από τυχόν απασχόληση κατά την 5η Οκτωβρίου, ημέ¬ 
ρα αργίας για τη νήσο Κίμωλο, προσωπικού δημοσίων 
υπηρεσιών και υπηρεσιών της Κοινότητας Κιμώλου και 
λοιπών ν.π.δ.δ. και ν.π.ι.δ., που ενδεχομένως λειτουργούν 
στη νήσο Κίμωλο, βάσει νόμου, όλες τις ημέρες του μήνα 
ή σε δωδεκάωρη ή εικοσιτετράωρη βάση και την ως εκ 
τούτου καταβολή της προβλεπόμενης για τις εξαιρέσιμες 
ημέρες, σχετικής αποζημίωσης. 

Η δαπάνη εκ της αιτίας αυτής, εξαρτάται από πραγ¬ 
ματικά γεγονότα και από την έκδοση υπουργικής από¬ 
φασης ή απόφασης του οικείου Δ.Σ., κατά περίπτωση. 

Η εν λόγω δαπάνη, εφόσον συντελεστεί, θα επιβαρύνει 
τους προϋπολογισμούς των οικείων Υπουργείων, ο.τ.α. 
α’ βαθμού της νήσου και λοιπόν νομικών προσώπων 
δημοσίου ή/ και ιδιωτικού δικαίου, κατά περίπτωση. 

5. Τη Δ177/2009 γνωμοδότηση του Συμβουλίου της Επι¬ 
κράτειας, με πρόταση των Υφυπουργών Εσωτερικών, Απο¬ 
κέντρωσης και Ηλεκτρονικής Διακυβέρνησης, Οικονομικών 
και Εργασίας και Κοινωνικής Ασφάλισης, αποφασίζουμε: 

Αρθρο 1 

Καθιερώνουμε την 5η Οκτωβρίου, εορτή της μνήμης της 
όσιας Μεθοδίας, ως ημέρα αργίας για τη νήσο Κίμωλο. 

Αρθρο 2 

Το παρόν διάταγμα ισχύει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 31 Αυγούστου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ , ΑΠΟΚΕΝΤΡΩΣΗΣ ΥΦΥΠΟΥΡΓΟΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΝΤΟΛΙΟΣ ΦΙΛΙΠΠΟΣ ΣΑΧΙΝΙΔΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

ΑΝΔΡΕΑΣ ΛΟΒΕΡΔΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 87 
Καθιέρωση της επετείου του Ολοκαυτώματος της 5ης 
Ιουνίου 1944, ως δημόσιας εορτής τοπικής σημασίας 
για τους Αγίους Αναργύρους (Ζούπενα) Δήμου Θε- 
ραπνών Νομού Λακωνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του Α.Ν. 198/1967 «Περί 
τρόπου καθιερώσεως και τελέσεως δημοσίων εορτών 
και τελετών και περί αντικαταστάσεως και καταργή- 
σεως διατάξεων τίνων του Α.Ν. 447/1937 “περί τρόπου 
απονομής σεβασμού εις την Εθνικήν Σημαίαν και γενι¬ 
κώς τα Εθνικά Σύμβολα”» (Α 215). 

2. Τις διατάξεις του άρθρου μόνου του Π.Δ/τος 555/1977 
«Περί βελτιώσεως διαδικασιών τίνων κατά την έκδοσιν 
διοικητικών πράξεων επί αντικειμένων αρμοδιότητος 
Υπουργείων Εξωτερικών, Εθνικής Αμύνης, Εσωτερικών 
και Εθνικής Παιδείας και Θρησκευμάτων» (Α 184). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α 98). 

4. Την αριθ. 383/18.1.2010 κοινή απόφαση του Πρωθυ¬ 
πουργού και του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Καθορισμός αρμοδι¬ 
οτήτων των Υφυπουργών Εσωτερικών, Αποκέντρωσης 
και Ηλεκτρονικής Διακυβέρνησης Θεοδώρας Τζάκρη και 
Γεωργίου Ντόλιου» (Β 29 και διόρθωση Β 60). 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 


6. Τη Δ/96/2010 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερι¬ 
κών, Αποκέντρωσης και Ηλεκτρονικής Διακυβέρνησης, 
αποφασίζουμε: 

Αρθρο 1 

Η πλησιέστερη, στην 5η Ιουνίου, Κυριακή καθιερώνεται, 
ως δημόσια εορτή τοπικής σημασίας για τους Αγίους 
Αναργύρους (Ζούπενα) Δήμου Θεραπνών Νομού Λακω¬ 
νίας, σε ανάμνηση της επετείου του Ολοκαυτώματος 
του 1944. 

Άρθρο 2 

Οι εκδηλώσεις του εορτασμού, οι οποίες θα γίνονται 
στους Αγίους Αναργύρους (Ζούπενα), περιλαμβάνουν 
γενικό σημαιοστολισμό από την 8η πρωινή μέχρι τη 
δύση του ηλίου της ημέρας της εορτής και φωταγώ¬ 
γηση των δημόσιων κτιρίων, από τη δύση του ηλίου 
της ημέρας της εορτής μέχρι τις πρωινές ώρες της 
επομένης. 

Άρθρο 3 

Το πρόγραμμα των εορταστικών εκδηλώσεων καταρ¬ 
τίζεται με απόφαση του Νομάρχη Λακωνίας. 

Άρθρο 4 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 31 Αυγούστου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 
ΕΣΩΤΕΡΙΚΩΝ , ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΓΕΩΡΓΙΟΣ ΝΤΟΛΙΟΣ 

